b'\n_START_ARTICLE_\nAhimsa\n_START_PARAGRAPH_\nAhimsa (en s\xc3\xa0nscrit \xe0\xa4\x85\xe0\xa4\xb9\xe0\xa4\xbf\xe0\xa4\x82\xe0\xa4\xb8\xe0\xa4\xbe ahi\xe1\xb9\x81s\xc4\x81) \xc3\xa9s un concepte espiritual que advoca per la no-viol\xc3\xa8ncia i el respecte a la vida, constituint una doctrina important de l\'hinduisme, el jainisme i el budisme._NEWLINE_Literalment, ahimsa significa "no-viol\xc3\xa8ncia cap a la vida", per\xc3\xb2 t\xc3\xa9 un significat molt m\xc3\xa9s ampli. Significa tamb\xc3\xa9 que un no pot ofendre a altra persona, havent de compadir-se de l\'altre, fins i tot si es tracta d\'un enemic. Per a aquells que segueixen aquesta doctrina, no hi ha enemics. Qui creu en l\'efic\xc3\xa0cia d\'aquesta doctrina troba l\'\xc3\xbaltim estat, quan s\'arriba a l\'objectiu, veient el m\xc3\xb3n als seus peus. Si expressem el nostre amor \xe2\x80\x94ahimsa\xe2\x80\x94 de tal manera que marqui per a sempre al nostre enemic, aquest ens tornar\xc3\xa0 aquest amor. Ahimsa, o el no-dany, per descomptat, implica no matar. Per\xc3\xb2 el no-dany no es refereix \xc3\xbanicament a no matar, sin\xc3\xb3 que implica una abstin\xc3\xa8ncia absoluta de causar qualsevol dolor f\xc3\xadsic o emocional a qualsevol \xc3\xa9sser viu, b\xc3\xa9 sigui per pensament, paraula o obra. El no-dany requereix una ment, una boca, i unes mans pac\xc3\xadfiques._NEWLINE_Espiritualment, ahimsa tamb\xc3\xa9 significa la desaparici\xc3\xb3 del dolor que ha causat una persona, que en moltes ocasions comporta la soledat del mateix individu.'